JESUH KHRIH 
LAWNG NIH A KHAMH 


Fapa a hrin lai i a min ah Jesuh na sak lai, zeicahtiah 
amah nih a mi kha an sualnak chungin a khamh hna lai, 
tiah a ti. Matthai 1:21 


Zeicahtiah Pathian nih vawlei hi a dawt hringhran caah 
a Fapa ngeihchunte kha a pek, cucaah amah a zummi 
paoh cu an thi lai lo, zungzal nunnak an ngei lai. 

John 3:16 


Jesuh nih cun, “Keimah hi lam le biatak le nunnak ka 
si,” tiah a ti. Keimah sinin dah ti lo cun ahohmanh Pa 
Pathian sinah an phan kho lo. John 14:6 


Zeicahtiah vawlei cung dihlak ah hin a kan khamhtu 
ding min dang zeihmanh a um lo, tiah a ti. 
Lamkaltu 4:12 


Zeicahtiah Cathiang nih a chim bantukin Khrih cu kan 
sualnak caah a thi ti kha kan chimh hna. cun an vui i 
Cathiang nih a chim bantukin ni thum ni 


ah a tho than tiah a ti: 1 Korin 15:3-4 w + 
Khrih thi thawngin kannih cu a kan tlanh 
cang i kan sualnak cu ngaihthiam kan si 
cang. Efesa 1:7 EDA 


And the gospel must first be published 
among all nations. MARK 13:10 


Tlamtling tein kan hngalh a herhmi biatak pali an um: 

1. Pathian nih an dawt tuk. 

Amah he vancung ah zungzal nunnak ngeihter an duh. 
Zeicahtiah Pathian nih vawlei hi a dawt hringhran caah a Fapa 
ngeihchunte kha a pek, cucaah amah a zummi paoh cu an thi 
lai lo, zungzal nunnak an ngei lai. John 3:16 

Amah he a tlingmi le sullam a ngeimi nunnak ngeihter an duh. 
Mifir cu fir duh le thah duh le hrawh duh dah ti lo ahcun a ra. 
Kei cu nunnak an ngeih nakhnga le duhdim tein an ngeih 
nakhnga caah ka ra. John 10:10 


Cuti a si ko nain, mi tampi nih sullam a ngeimi nunnak an hmu 
lo i zungzal nunnak an ngei maw ngei lo ti zong an i fiang lo, 
zeicahtiah... 

2. Minung cu a chuahkehnak in a sualmi a si. Cucaah Pathian 
he aa hlatnak a si. 

Mi vialte nih sualnak an tuah dih. 

Zeicahtiah mi vialte cu kan sual dih i Pathian sunparnak kha 
kan bau dih; Rom 3:23 

Zeicahtiah tangka duhnak hi thatlonak vialte hrampi a si... 
1Timote 6:10 

Sual man cu thihnak a si. 

Zeicahtiah sualnak man cu thihnak a si... Rom 6:23 


Baibal nih thihnak phun hnih a langhter: 

e Taksa thihnak 

Minung cu voi khat kan thi lai i cu hnuah cun biaceihnak kan 
hmuh lai ti kha khiah a si cang: Hebru 9:27 

e Thlarau thihnak asiloah hell ah Pathian he zungzal i thennak 
Sihmanhsehlaw mi tih a nungmi hna le zumhnak a ngei lomi 
hna le fihnung a simi hna le lainawngmi hna le nu le pa sualnak 
a tuahmi hna le camhthiam hna le siasal a biami hna le lihchim 
a hmangmi hna cu mei le kat in a alhmi tili chungah an co lai. 
Biathlam 21:8 


Minung cu a sualnak ruangah Pathian he aa hlat ahcun, hi 
buaibainak hi zeidah a phichuak a si? A phichuak cu: 
biaknak, tuahsernak tha, le ziaza tha hna hi an si tiah kan 
ruah tawn. Asinain Pathian sinin a phi pakhat lawng a um. 
3. Jesuh Khrih lawng hi vanram kalnak lam a si. 

Hihi Pathian phuannak a si. 

Jesuh nih cun, “Keimah hi lam le biatak le nunnak ka si,” 
tiah a ti. Keimah sinin dah ti lo cun ahohmanh Pa Pathian 
sinah an phan kho lo. John 14:6 


Kan sualnak caah dantatnak tlamtling in a kan pek. 
Zeicahtiah Khrih zong nih kannih cu Pathian sinah phakpi 
awkah sualnak ruangah voi khat ah a thi. 

Khrih thi thawngin kannih cu a kan tlanh cang i kan sualnak 
cu ngaihthiam kan si cang. Efesa 1:7 

Zungzal nunnak biakamnak a ngei. 

Fapa a zummi paoh cu zungzal nunnak an ngei, 
sihmanhsehlaw Fapa a zum lomi cu nunnak an hmu lai lo; 
sihmanhsehlaw Pathian thinhunnak cu a cungah a um ko. 
John 3:36 

Zeicahtiah sualnak man cu thihnak a si; sihmanhsehlaw 
Pathian laksawng cu kan Bawipa Jesuh Khrih he aa pehtlaimi 
zungzal nunnak a si. Rom 6:23 


4. Khamh kan si nakhnga Jesuh Khrih kan zumh a herh. 
Kan khamhnak cu Jesuh Khrih kan zumhnak thawngin 
Pathian vel thawngin a si. 

Zeitintiah vel thawngin zumhnak thawngin khamh nan si; 
cucu nanmah tuahmi a si lo, Pathian laksawng a si. 

Efesa 2:8-9 

Zeicahtiah Bawipa min a aumi paoh cu khamh an si lai. 
Rom 10:13 


Misual Thlacamnak 

Hihi zumhnak he thlacam: 

Bawipa Jesuh, na ka dawt caah kaa lawm tuk. Misual ka si ti ka 
phuan i ngaihthiam kan hal. Vailamtahnak cung i na thihnak, 
vuinak, le ka sualnak vialte cham awkah na thawhthannak cungah 
kan i lawm. Ka Bawipa le ka Khamhtu ah nangmah cu kan bochan. 
Zungzal nunnak laksawng na ka pekmi cu ka cohlan i ka nunnak cu 
nangmah sinah ka ap. Na nawlbia vialte ka ngaih khawh nakhnga 
le na mithmuh ah na ka lawmhter khawh nakhnga ka bawm ko. 
Amen. 


Jesuh Khrih naa bochan ahcun a tanglei thil hi na cungah a tlung 
cang: 

* Atu cu, Pathian he zungzal nunnak na ngei cang. 

Cun a ka thlahtu duhnak cu hihi a si: Fapa a hmu i a zummi paoh 
nih zungzal nunnak an hmuh lai i ni hmanung bik ah ka thawhter 
hna lai,” tiah a ti. John 6:40 

e Na sualnak vialte cham dih a si cang i ngaihthiam na si cang. 
(hlan, atu, hmailei) 

Sihmanhsehlaw Khrih nih cun sualnak ca i raithawinak kha voi khat 
a pekchanh i zungzal in Pathian orhlei kamah khan a thu; 

Hebru 10:12 

e Pathian mithmuh ah sermi thar na si. Na nunnak thar 
hramthawknak a si. 

Cucaah ahohmanh Khrih he an i pehtlaih ahcun mi thar a si; 
zohhmanh u, zeizong vialte hi an thar dih cang. 2 Korin 5:17 

e Pathian fa ah na cang. 

Sihmanhsehlaw amah a cohlang i a min a zummi paoh cu Pathian 
fa sinak nawl kha a pek hna, Johan 1:12 


Thiltha tuahnak hi khamhnak kan hmuh khawhnak ding caah lam a 
si lo, kan khamhnak tehte asiloah theipar tu a si. 

Zeicahtiah kannih cu Pathian kutchuak kan si i Khrih Jesuh he kan i 
pehtlaihnak thawngin kannih cu thiltha tuah awkah a kan ser. 
Efesa 2:10 

Pathian nih thluachuah in pe seh! 


